Tuttu Juttu Show

Tuttu Juttu Show (aiemmin Tuttu Juttu) on suomalainen parisuhdevisailu, jonka ideana on selvittää, kuinka hyvin pariskunnat tuntevat toisensa. Ohjelmaa esitetään MTV3-kanavalla, ja sen juontajina toimivat Timo Koivusalo ja Susanna Laine. Alun perin Tuttu Juttu Show'ta esitettiin Yle TV2 -kanavalla vuosina 1992–2002. Timo Koivusalon juontoparina oli Joel Hallikainen kevääseen 2000 saakka, minkä jälkeen Koivusalo juonsi ohjelmaa vaihtuvien juontoparien kanssa. == Ohjelman rakenne == Tuttu Juttu Show'n kussakin jaksossa on mukana kaksi pariskuntaa. Tyypillisesti toinen pariskunnista on tavallisia suomalaisia ja toisessa ainakin toinen osapuolista on julkisuudesta tuttu henkilö. Pariskunnille esitetään kysymyksiä, joihin pariskunnan molemmat osapuolet vastaavat tietämättä kumppaninsa vastausta. Mahdollisia kysymyksiä ovat esimerkiksi "Mikä on puolisosi lempijälkiruoka" tai "Kumpi teistä on ahkerampi kotitöissä". Jokaisesta yhtenevästä vastauksesta pariskunta saa ruusun. Enemmän ruusuja kerännyt pariskunta voittaa. Alkuperäisessä versiossa esiintyi lisäksi musiikkivieraita. == Historia == Tuttu Juttu Show sai alkunsa laivaristeilyjen ohjelmanumerosta. Timo Koivusalo ja Joel Hallikainen pyörittivät laivoilla Elämäntoveri-nimistä kilpailua pariskunnille. Televisiossa ohjelma tunnettiin aluksi nimellä Tuttu Juttu. Vuonna 1992 yksi ohjelmaan sovituista laulajista estyi tulemasta. Koivusalo keksi, että hänen juontajaparinsa Joel Hallikainen voisi esittää Koivusalon säveltämän ja sanoittaman kappaleen "Kuurankukka".Tuttu Juttu Show - koko juttu - televisio- ohjelma v. 2002 Kappaleesta tuli hitti, joka nosti Hallikaisen yhdeksi Suomen suosituimmista artisteista 1990-luvun alkupuoliskolla. Tuttu Juttu Show päättyi vuonna 2002. Viimeinen jakso oli nimeltään Tuttu Juttu Show – koko juttu, jossa Koivusalo sekä ohjelman pianistina ja tuomarina toiminut Risto Hiltunen kertasivat ohjelman historiaa. Ohjelmaa tehtiin 393 jaksoa, ja siinä vieraili 1 572 vierasta, mm. poliitikkoja, taiteilijoita ja urheilijoita. Tuttu Juttu Show'n jälkeen Koivusalo juonsi samantapaista Leikin varjolla -ohjelmaa vuoteen 2006 saakka. Tuttu Juttu Show palasi ruutuun uusin jaksoin vuonna 2019 MTV3-kanavalla. == Vaihtuvat juontajat == https://www.imdb.com/title/tt0341977/ === 2000–2001 === * 7. syyskuuta 2000: Tapio Liinoja * 14. syyskuuta 2000: Esko Roine * 21. syyskuuta 2000: Jope Ruonansuu * 28. syyskuuta 2000: Jukka Virtanen * 5. lokakuuta 2000: Matti Kyllönen * 12. lokakuuta 2000: Tuija Piepponen * 19. lokakuuta 2000: Tommy Tabermann * 26. lokakuuta 2000: Ben Zyskowicz * 2. marraskuuta 2000: Timo T. A. Mikkonen * 9. marraskuuta 2000: Pertti Salovaara * 16. marraskuuta 2000: Heikki Hilander * 23. marraskuuta 2000: Jukka Laaksonen * 30. marraskuuta 2000: Sakari Kuosmanen * 7. joulukuuta 2000: Marjatta Leppänen * 14. joulukuuta 2000: Ruben Stiller * 21. joulukuuta 2000: Heikki Hietamies * 28. joulukuuta 2000: Juha Laitila * 4. tammikuuta 2001: Reijo Salminenhttps://rtva.kavi.fi/program/details/program/24715606 * 11. tammikuuta 2001: Vexi Salmi * 18. tammikuuta 2001: Ere Kokkonen * 25. tammikuuta 2001: Mikko Kivinen * 1. helmikuuta 2001: Raimo Häyrinen * 8. helmikuuta 2001: Simo Frangén * 15. helmikuuta 2001: Arja Koriseva * 22. helmikuuta 2001: Lasse Norres * 1. maaliskuuta 2001: Markku Veijalainen * 8. maaliskuuta 2001: Aira Samulin * 15. maaliskuuta 2001: Leo Lastumäki * 22. maaliskuuta 2001: Pertti Koivula * 29. maaliskuuta 2001: Joonas Hytönen * 5. huhtikuuta 2001: Kari Salmelainen * 12. huhtikuuta 2001: Seppo Ahti * 19. huhtikuuta 2001: Rainer Friman * 26. huhtikuuta 2001: Tapani Perttu * 3. toukokuuta 2001: Mikko Alatalo * 17. toukokuuta 2001: Sulo Aittoniemi * 24. toukokuuta 2001: Ville- Veikko Salminen * 31. toukokuuta 2001: Antero Mertaranta * 7. kesäkuuta 2001: Sari Tamminen === 2001–2002 === * 6. syyskuuta 2001: Esko Riihelä * 13. syyskuuta 2001: Olli Ahvenlahti * 20. syyskuuta 2001: Katri Helena * 27. syyskuuta 2001: Eija Vilpas * 4. lokakuuta 2001: Janne Porkka * 11. lokakuuta 2001: Jorma Pulkkinen * 18. lokakuuta 2001: Riitta Havukainen * 25. lokakuuta 2001: Reiska Laine * 1. marraskuuta 2001: Esko Nikkari * 8. marraskuuta 2001: Klaus Thomasson * 15. marraskuuta 2001: Titta Jokinen * 22. marraskuuta 2001: Pekka Räty * 29. marraskuuta 2001: Marco Bjurström * 13. joulukuuta 2001: ??? * 20. joulukuuta 2001: Jaakko Salonoja * 27. joulukuuta 2001: Ulla Tapaninen * 3. tammikuuta 2002: Tapio Korjus * 10. tammikuuta 2002: Juha Mieto * 17. tammikuuta 2002: Tuija Ernamo * 24. tammikuuta 2002: Paavo Väyrynen * 31. tammikuuta 2002: Pirkko Liinamaa * 7. helmikuuta 2002: Jari Isometsä * 28. helmikuuta 2002: Jope Ruonansuu * 7. maaliskuuta 2002: Matti Tuominen * 14. maaliskuuta 2002: Heikki Nousiainen * 21. maaliskuuta 2002: Raimo Grönberg * 28. maaliskuuta 2002: Erkki Toivanen * 4. huhtikuuta 2002: Risto Kaskilahti * 11. huhtikuuta 2002: Janina Andersson * 18. huhtikuuta 2002: Veltto Virtanen * 25. huhtikuuta 2002: Sari Kaasinen * 16. toukokuuta 2002: Markus Kajo * 23. toukokuuta 2002: Risto Hiltunen == Tuotantokausi 2020–2021 == Juontajana toimivat Timo Koivusalo ja Susanna Laine ja ohjelman vieraina ovat: * 17. lokakuuta 2020 Eva Wahlström ja Niklas Räsänen, sekä Ensitreffit alttarilla -ohjelman Ville Manner ja Anniina Marjamäki * Konsta ja Aami Hietanen * Mikko ja Kristiina Kekäläinen * Tuukka ja Olga Temonen * Mira Luoti ja Mika Haapasalo * Sami ja Satu Kapanen * Alina Voronkova ja Joonas Hurri * Jani Sievinen ja Maria Nyqvist * Antti Lindtman ja Kaija Storbom * Pepe Willberg ja Pauliina Visuri ==Salaliittoteoria== Jussi Lähde väittää Lasse Lehtistä käsittelevässä kirjassaan Aidankaataja (2011), että vuonna 1994 kolme päivää ennen presidentinvaalien toista kierrosta esitetty Tuttu Jutun jakso, jossa olivat vastakkain presidenttiehdokkaat Martti Ahtisaari ja Elisabeth Rehn, olisi ideoitu Ahtisaaren kampanjatoimistossa.Kalle Silfverberg, Kirja: Suhteet Yleen auttoivat Ahtisaaren presidentiksi. Helsingin Sanomat 8.11.2011, sivu A 11 Jakson katsottiin yleisesti olleen merkittävä tekijä siinä, että Ahtisaari voitti vaalit. Koivusalon mukaan idea presidenttiehdokkaiden kutsumisesta syntyi ohjelman työryhmässä jo syksyllä 1993, jolloin ehdokkaiden henkilöistä ei ollut tietoa.Timo Koivusalo, Kampanjatoimisto ei ideoinut tv-ohjelmaa, Helsingin Sanomat 9.11.2011, sivu C 8 ==Palkintoja== *Venla-kunniakirjat ohjelmalle, Koivusalolle ja Hallikaiselle 1996 *parhaan miesesiintyjän Telvis- patsas Joel Hallikaiselle 1993 ja 1996 ==Lähteet== ==Aiheesta muualla== * Ylen Tuttu Juttu Show -sivut (Wayback Internet Archive sivusto) Luokka:Viihdeohjelmat Luokka:Yle TV2:n televisio-ohjelmat Luokka:Visailuohjelmat